കോട്ടയത്ത് സ്വകാര്യ ബസും കാറും കൂട്ടിയിടിച്ച് 2 പേര് മരിച്ചു, 2 പേര്ക്ക് പരിക്ക് കോട്ടയം: 18.10.2021 കോട്ടയം കറുകച്ചാലില് സ്വകാര്യ ബസും കാറും കൂട്ടിയിടിച്ച് രണ്ടു പേര് മരിക്കുകയും രണ്ടു പേര്ക്ക് പരിക്കേല്കുകയും ചെയ്തു. തിങ്കളാഴ്ച വൈകിട്ട് നാലരമണിയോടെയാണ് അപകടമുണ്ടായത്. കോട്ടയം മുട്ടമ്ബലം സ്വദേശികളാണ് മരിച്ചത്. അപകടത്തില്പെട്ട കാറില് നാലുപേരാണ് ഉണ്ടായിരുന്നത്. റാന്നിയില് നിന്ന് കോട്ടയത്തേക്ക് വന്ന കാറും കോട്ടയത്തുനിന്ന് ചുങ്കപ്പാറയിലേക്ക് വരികയായിരുന്ന ബസും തമ്മിലാണ് കൂട്ടിയിടിച്ചത്. മറ്റൊരു വാഹനത്തെ മറികടക്കാന് ശ്രമിക്കുന്നതിനിടെ കാര് എതിരേ വന്ന ബസുമായി കൂട്ടിയിടിക്കുകയായിരുന്നുവെന്ന് ദൃക്സാക്ഷികള് പറയുന്നു. അപകടത്തില് പൂര്ണമായും തകര്ന്ന കാര് വെട്ടിപൊളിച്ചാണ് യാത്രക്കാരെ പ്രദേശവാസികള് പുറത്തെടുത്തത്. പരിക്കേറ്റവര് കോട്ടയം മെഡികല് കോളജ് ആശുപത്രിയില് ചികിത്സയിലാണ്.